== Proveniens ==
Det vides ikke hvornår, til hvem og til hvilken pris Renoir solgte maleriet.
Marts 1873 erhvervede kunstforfatteren Théodore Duret billedet for 400 franc hos en ikke kendt kunsthandler i Rue La Bruyère i Paris.
Derefter indgik maleriet i François Depeaux' (1853-1920) samling i [[Rouen]].<ref>Marc-Henri Tellier: ''François Depeaux. Le charbonnier et les impressionnistes.'' Rouen 2010.</ref>
Ved den anden auktion over Depeaux' samling – på grund af hans skilsmisse, første auktion var 1901 – i Paris-galleriet ''Georges Petit'' 31. maj og 1. juni 1906 købte kunsthandlerne Bernheim-Jeune, [[Paul Durand-Ruel|Durand-Ruel]] og Paul Rosenberg billedet i fællesskab for 4.500 franc.
Formidlet af kunsthandleren Paul Cassirer (1871-1926) i Berlin erhvervede museumsdirektør [[Hugo von Tschudi]] november samme år Renoirs ''Om sommeren'' til Nationalgaleriet i Berlin.
Da Tschudi måtte indhente godkendelse til malerikøb fra kejser [[Wilhelm 2. af Tyskland|Wilhelm]] som ikke brød sig om den samtidige franske kunst, forsøgte han at opbygge en samling af impressionistiske værker gennem donationer fra progressive samlere og [[mæcen]]er.
Juni 1907 fandt han i Mathilde Kappel, enke efter bankmanden Marcus Kappel, en generøs giver, der finansierede købsbeløbet på 8000 Mark.
Siden da befinder maleriet sig i Nationalgalleriets samling som gave fra Mathilde Kappel.<ref name="Claude Keisch" /><ref>François Daulte: ''Auguste Renoir, catalogue raisonné de l’œuvre peint.'' Bind I, nr. 33.</ref><ref group="note">"...1907 Geschenk von Mathilde Kappel, Berlin – Sammlung: Nationalgalerie | Alte Nationalgalerie..." fra [http://www.smb-digital.de/eMuseumPlus?service=ExternalInterface&module=collection&objectId=960810&viewType=detailView "Im Sommer"] hos Smb-digital.de (Online-Datenbank der Staatlichen Museen zu Berlin)</ref>
Maleri